Diari Oficial de la Generalitat Valenciana


Sumari del DOGV 7289, del 05-06-2014 (2014/5001)

ORDE 9/2014, de 28 de maig, de la Conselleria de Governació i Justícia, per la qual s'aproven els protocols operatius del Servici 1·1·2 Comunitat Valenciana.
-------------------------------------------------------------------------------------------------------------------------------------------------------------

### Dades del document

Número de DOGV
:   7289

Data del DOGV
:   05-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5001


Data del document
:   28-05-2014

Organisme emissor
:   Conselleria de Governació i Justícia

Tipus de document
:   Ordre

Descriptors 

:   * Conselleria de Governació i Justícia
    * Centre de Coordinació d'Emergències

ORDE 9/2014, de 28 de maig, de la Conselleria de Governació i Justícia, per la qual s'aproven els protocols operatius del Servici 1·1·2 Comunitat Valenciana. [2014/5001]  
El Consell de les Comunitats Europees va adoptar una decisió relativa a la creació d'un número únic de telefonades d'urgències europeu, que establix l'obligació per als estats membres d'introduir el número telefònic 1·1·2 com a número únic d'atenció de telefonades d'urgència en les xarxes telefòniques públiques, xarxes digitals de servicis integrats i en les de servicis públics mòbils.  
En compliment d'esta, el Consell de Ministres va aprovar el Reial Decret 903/1997, que regula l'aplicació de la decisió en l'Estat espanyol. Segons el que establix el reial decret el número telefònic 1·1·2 podrà ser utilitzat pels ciutadans per a requerir, en casos d'urgent necessitat, l'assistència dels servicis públics competents en matèria d'atenció d'urgències sanitàries, d'extinció d'incendis i salvament, de seguretat ciutadana i, per possible necessitat de coordinar els anteriors, de Protecció Civil.  
En l'article 5 del reial decret esmentat, s'establix que la prestació del servici d'atenció de telefonades d'urgència 1·1·2 serà duta a terme per les comunitats autònomes, i serà necessari per a això la creació de centres capaços de rebre i atendre les telefonades d'urgència.  
  
La Generalitat és l'entitat prestatària del servici del telèfon únic d'urgències europeu 1·1·2 en l'àmbit territorial de la Comunitat. Esta funció es du a terme en el Centre de Coordinació d'Emergències de la Direcció General de Prevenció, Extinció d'Incendis i Emergències, pertanyent a la Conselleria de Governació i justícia.  
  
D'acord amb l'article 26 de la Llei 13/2010, de 23 de novembre, de Protecció Civil i Gestió d'Emergències de la Generalitat Valenciana, els protocols operatius, com a instruments bàsics d'actuació dels centres de Coordinació d'Emergències de la Generalitat Valenciana i del Comandament Únic, s'elaboraran per a desenrotllar les mesures a adoptar i els criteris per a la mobilització de recursos davant de determinats incidents de menor entitat o fases d'emergències.  
Elaborats els protocols operatius del Servici 1·1·2 Comunitat Valenciana per la Direcció General de Prevenció, Extinció d'Incendis i Emergències, de la Conselleria de Governació i Justícia de la Generalitat, van ser aprovats per l'Orde de 15 de juny de 2005 (DOGV 5045, 08.07.2005) i, posteriorment, per mitjà de l'Orde 9/2010, de 25 de març (DOCV 6238, 01.04.2010).  
Estos protocols, en constant procés de revisió, han sigut modificats des de la seua aprovació per a adaptar-se als distints plans i situacions d'emergència, així com per a garantir una millora contínua en els protocols de gestió del Servici 1·1·2 Comunitat Valenciana. Atesa l'evolució mencionada, s'ha considerat necessari sotmetre novament estos protocols a la consideració de la Comissió de Protecció Civil de la Comunitat Autònoma, i s'aconseguix la seua aprovació en la reunió de 18 de juliol de 2013, en conseqüència,  
  
ORDENE  
  
Article únic  
S'aproven els protocols operatius del Servici 1·1·2 Comunitat Valenciana.  
  
València, 28 de maig de 2014.- El conseller de Governació i Justícia: Serafín Castellano Gómez.